CELEX: E2017P0001(02)
Language: et
Date: 2019-03-28 00:00:00
Title: Aust-Agderi maakonna 28. märtsil 2019 Konkurrenten.no ASi vastu algatatud hagi (kohtuasi E-1/17 KULUD 2)

11.7.2019   
            
            
               ET
            
            
               Euroopa Liidu Teataja
            
            
               C 233/7
            
         
      Aust-Agderi maakonna 28. märtsil 2019 Konkurrenten.no ASi vastu algatatud hagi
      (kohtuasi E-1/17 KULUD 2)
      (2019/C 233/06)
      Aust-Agderi maakond, keda esindavad advokaadid Bjørnar Alterskjær ja Amie Eliassen büroost Kluge Advokatfirma AS, Bryggegata 6, Postboks 1548 Vika, 0117 Oslo, Norra, esitas 28. märtsil 2019 EFTA kohtule hagi Konkurrenten.no ASi vastu.
      Hageja taotleb, et kohus teeks järgmise otsuse:
      
                  1.
               
               
                  Konkurrenten.no AS poolt Aust-Agderi maakonnale makstavate kulude kogusumma on 403 430,92 Norra krooni, mis on konverteeritud eurodeks määrusest teavitamise kuupäeval kehtinud Euroopa Keskpanga ametliku vahetuskursi alusel.
               
            
                  2.
               
               
                  Summalt tuleb tasuda viivist alates käesolevast määrusest teavitamise kuupäevast kuni tasumise kuupäevani. Kohaldatava intressimäära arvutamisel võetakse aluseks Euroopa Keskpanga põhiliste refinantseerimisoperatsioonide intressimäär, mis kehtis kulude tasumise tähtpäeva kuu esimesel kalendripäeval, ja suurendatakse seda 3,5 protsendipunkti võrra.
               
            
         Õiguslik ja faktiline taust ning hagi toetuseks esitatud väited
      
      
                  —
               
               
                  Konkurrenten.no AS esitas EFTA kohtule 11. jaanuaril 2017 EFTA järelevalveameti 7. mai 2015. aasta mai otsuse nr 179/15/COL vastu hagi. Hageja taotles luba astuda menetlusse kohtuasjas E-1/17 Konkurrenten.no AS vs. EFTA järelevalveamet, mis anti kohtu presidendi 12. juuli 2017. aasta määrusega.
               
            
                  —
               
               
                  EFTA kohtu kodukorra artikli 70 lõikes 1 on märgitud:
                  
                     
                        „Kui sissenõutavate kulude asjus tekib vaidlus, siis teeb kohus asjaomase poole taotluse alusel ja pärast vastaspoole ärakuulamist otsuse.“
                     
                  
               
            
                  —
               
               
                  EFTA kohus tegi kohtuasja E-1/17 käsitlevas kohtumääruses otsuse, et Konkurrenten.no AS peab kandma hagejale tekkinud kulud.